姬延

周赧王，姓姬，名延，又名赧，皇甫謐叫佢姬誕。又叫周隱王，係周朝最後一個君主，周慎靚王個仔 ，周顯王個孫 ，在位59年，係周朝在位最長嘅君主。但係佢在位嗰陣，周王室基本上係廢嘅。周王赧五十九年，秦國破洛陽，貶姬赧做周公，周朝正式滅亡。

生平 
姬赧個老豆周慎靚王在位嗰陣住喺東周國，受東周公保護供養，慎靚王在位六年後過身，東周公表示唔願意繼續供養周天子，於是赧王只可以求西周公接納。

周赧王五十六年，秦軍圍攻邯鄲，魏國同楚國都起兵相救，大破秦軍。楚考烈王決定組織各國合縱。同時派人去赧王嗰庶請求赧王以天下共主名義落組建聯軍嘅柯打，赧王為此搵西周公幫手。西周公用盡嗮佢嘅國力組建起一隻五六千人嘅迷你軍隊，同諸侯商定喺伊闕會師。但最後淨係得楚國同燕國軍隊到達，合縱失敗。當時周赧王為咗聯軍嘅開銷，向當地有錢佬借錢，重應承班師嗰日以戰利品歸還。事後當地有錢佬向周赧王追數，佢匿喺宮入面一座高台，呢座台後來叫做避債台，成語「債台高築」就係咁嚟嘅。

之後秦軍報復性進攻，班有錢佬全部潛嗮水，赧王同西周公商量之後向秦軍投降。秦昭襄王接受咗赧王嘅投降，攞走嗮全部象徵周天子嘅嘢，將周赧王貶做周公，搬屋去梁城。一個月之後，周赧王死喺梁城。

紀年

末代君主
赧